- Мне падаецца, што адно другому не супярэчыць. Бо нашая беларуская спецыфіка ў тым, што ў нас няма асаблівых зорак, ці нейкага шоўбізу, і атрымліваецца, што вымушанымі “зоркамі” у нас становяцца палітыкі, кшталту тых жа Ярмошынай ці Шчоткінай. Таму, для мяне не будзе дзіўным, калі ў будучым беларускамоўным таблоідзе пра чыноўнікаў будуць пісаць як пра жывых людзей. Тым больш, такое ўжо было ў гісторыі беларускай журналістыкі, узгадайма, напрыклад, газету “Імя”, якая пісала нефармальна пра ўсіх і пра ўсё, не баялася ісці да чыноўнікаў, а чыноўнікі не баяліся ісці да іх. Акрамя таго, для мяне стварыць удалы таблоід – гэта вельмі цяжка рэч. І часам гэта нават прэстыжней, чым стварыць чарговае звычайнае, якіх мільён.